Document ID: 32008D0963

KOMISJONI OTSUS,
9. detsember 2008,
millega muudetakse Euroopa Parlamendi ja nõukogu direktiivide 2004/17/EÜ ja 2004/18/EÜ lisasid seoses ostjate loeteludega
(teatavaks tehtud numbri K(2008) 7871 all)
(EMPs kohaldatav tekst)
(2008/963/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 31. märtsi 2004. aasta direktiivi 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused, (1) eriti selle artikli 70 punkti a,
võttes arvesse Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta, (2) eriti selle artikli 79 lõike 1 punkte d ja e,
ning arvestades järgmist:
(1)
Direktiivi 2004/17/EÜ I-V lisa ja VII-X lisa ei sisalda Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ostjate loetelusid, mis inkorporeeriti nõukogu 14. juuni 1993. aasta direktiivi 93/38/EMÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) (3) I-IX lisasse 2003. aasta ühinemislepinguga (4).
(2)
Direktiivi 2004/18/EÜ III lisa ei sisalda Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakki avalik-õiguslike isikute loetelu, mis inkorporeeriti nõukogu 14. juuni 1993. aasta direktiivi 93/37/EMÜ (ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta) (5) I lisasse 2003. aasta ühinemislepinguga.
(3)
Direktiivi 2004/18/EÜ IV lisa ei sisalda Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia keskvalitsusasutuste loetelu, mis inkorporeeriti direktiivi 93/36/EMÜ I lisasse 2003. aasta ühinemislepinguga.
(4)
Vastavalt direktiivi 2004/17/EÜ artiklile 73 tõlgendatakse viiteid kehtetuks tunnistatud direktiivile 93/38/EMÜ viidetena direktiivile 2004/17/EÜ kooskõlas direktiivi 2004/17/EÜ XXVI lisas esitatud vastavustabeliga, tagades seega 2003. aasta ühinemislepinguga muudetud direktiivis 93/38/EMÜ loetletud ostjate lisamise direktiivi 2004/17/EÜ asjakohastesse lisadesse.
(5)
Vastavalt direktiivi 2004/18/EÜ artiklile 82 tõlgendatakse viiteid kehtetuks tunnistatud direktiividele 93/36/EMÜ ja 93/37/EMÜ viidetena direktiivile 2004/18/EÜ kooskõlas direktiivi 2004/18/EÜ XII lisas esitatud vastavustabeliga, tagades seega 2003. aasta ühinemislepinguga muudetud direktiivides 93/36/EMÜ ja 93/37/EMÜ loetletud ostjate lisamise direktiivi 2004/18/EÜ asjakohastesse lisadesse.
(6)
Selguse huvides tuleks direktiivi 2004/17/EÜ I-V lisa ja VII-X lisa ning direktiivi 2004/18/EÜ III ja IV lisa ajakohastada nii, et need sisaldaksid Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ostjate vastavaid loetelusid.
(7)
Direktiivi 2004/17/EÜ VI lisas ei nimetata Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia postiteenuste sektoris tegutsevaid ostjaid.
(8)
Vastavalt direktiivi 2004/17/EÜ artiklile 71 ja direktiivi 2004/18/EÜ artiklile 12 oli liikmesriikidel võimalus lükata direktiivi 2004/17/EÜ artikli 6 kohaldamine postiteenuste sektoris edasi kuni 31. detsembrini 2008.
(9)
Õigusloome arengusuundade arvessevõtmiseks tuleks vastavalt ajakohastada direktiivi 2004/17/EÜ VI lisas esitatud postiteenuste sektoris tegutsevate ostjate loetelusid.
(10)
Lisaks sellele tuleks liikmesriikide haldusalase arengu arvessevõtmiseks ajakohastada direktiivide 2004/17/EÜ ja 2004/18/EÜ lisasid.
(11)
Käesoleva otsusega ettenähtud meetmed on kooskõlas otsuse 71/306/EMÜ (6) alusel asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 2004/17/EMÜ I-X lisa muudetakse järgmiselt:
(1)
I lisa asendatakse käesoleva otsuse I lisas esitatud tekstiga.
(2)
II lisa asendatakse käesoleva otsuse II lisas esitatud tekstiga.
(3)
III lisa asendatakse käesoleva otsuse III lisas esitatud tekstiga.
(4)
IV lisa asendatakse käesoleva otsuse IV lisas esitatud tekstiga.
(5)
V lisa asendatakse käesoleva otsuse V lisas esitatud tekstiga.
(6)
VI lisa asendatakse käesoleva otsuse VI lisas esitatud tekstiga.
(7)
VII lisa asendatakse käesoleva otsuse VII lisas esitatud tekstiga.
(8)
VIII lisa asendatakse käesoleva otsuse VIII lisas esitatud tekstiga.
(9)
IX lisa asendatakse käesoleva otsuse IX lisas esitatud tekstiga.
(10)
X lisa asendatakse käesoleva otsuse X lisas esitatud tekstiga.
Artikkel 2
Direktiivi 2004/18/EÜ III ja IV lisa muudetakse järgmiselt:
(1)
III lisa asendatakse käesoleva otsuse XI lisas esitatud tekstiga.
(2)
IV lisa asendatakse käesoleva otsuse XII lisas esitatud tekstiga.
Artikkel 3
Käesolevat otsust kohaldatakse alates 1. jaanuarist 2009.
Artikkel 4
Käesolev otsus on adresseeritud liikmesriikidele.
Brüssel, 9. detsember 2008

Labels: 14
8
3
0
12